Hilari Klinton: SAD spremne da poboljšaju odbranu savezničkih država prema Iranu\nAmerička državna sekretarka Hilari Klinton kaže da je Vašington spreman da poboljša odbrambene sposobnosti svojih saveznika u Persijskom zalivu, ako Iran ne obustavi svoj nuklearni program.\nGovoreći danas na tajlandskoj televiziji Klinton je rekla da Sjedinjene Države "još drže otvorena vrata" za pregovorno rešenje nesuglasica sa Iranom, ali je upozorila na, kako se izrazila, "snažne akcije" ako Teheran stekne nuklearno oružje.\nHilari Klinton je dodala da je, ako SAD prišire "odbrambeni kišobran" preko tog regiona, malo verovatno da bi Iran bio snažniji ili bezbedniji ako bi bio naoružan nuklearnim oružjem.\nSjedinjene Države i njihovi zapadni saveznici pozvali su Iran da sedne za sto i razgovara o svom nuklearnom programu. Iran odbacije tvrdnje da razvija nuklearno naoružanje i tvrdi da njegov nuklearni program ima civilnu namenu.Po rečima državne sekretarke Hilari Klinton, Sjedinjene Države i dalje se nadaju da bi međunarodna zajednica mogla da privoli Iran da odustane od svog programa za obogaćivanje uranijuma, za koji Vašington i Brisel veruju da je povezan sa proizvodnjom nuklearnog oružja. Klintonova je, međutim, dodala da će Sjedinjene Države, ukoliko pregovori ne budu uspeli i Iran stekne nuklearno oružje, uzvratiti, kako se izrazila, "teškim akcijama" i biti spremne da ponude saveznicima u regionu „zaštitni kišobran“ radi sprečavanja zastrašivanja od strane Irana.\nTa izjava državne sekretarke za tajlandsku televiziju predstavljala je jednu od najdirektnijih od strane američkih zvaničnika o tome šta bi Vašington preduzeo u slučaju da Iran stekne nuklearno oružje.\nHilari Klinton je dodala da i dalje postoje šanse za uveravanje Irana da odustane od sadašnjeg kursa, putem pregovora sa stalnim članicama Saveta bezbednosti i Nemačke, takozvane Grupe pet plus jedan, koja je ponudila olakšice Iranu ukoliko ograniči svoje nuklearne aktivnosti. Ali ako ti napori ne uspeju, rekla je ona, Sjedinjene Države će preduzeti akcije za onemogućivanje nuklearnog Irana da vrši pritisak na svoje susede.\n„Želimo da Teheran proračuna, nešto što mislim da stoji kao procena, da ako Sjedinjene Države prošire odbrambeni štit preko tog regiona i još snažnije podrže vojne kapacitete u Zalivu, Iran neće biti ništa jači niti bezbedniji jer neće moći da zastrašuje niti da dominira, kao što izgleda veruje da će moći, ukoliko bude imao nuklearno oružje,“ rekla je državna sekretarka Hilari Klinton.\nKlintonova je rekla da mogućnost pregovora ostaje otvorena, ali da sile okupljene u Grupi pet plus jedan „neće držati tu priliku večito otvorenom“.\nZvaničnici u pratnji američke državne sekretarke ističu da njeni komentari o „zaštitnom kišobranu“ ne označavaju nikakvu promenu u američkoj politici i da Sjedinjene Države odavno brinu da bi nuklearno sposobni Iran mogao da podstakne trku u naoružanju među zabrinutim zemaljama regiona.\nU istom nastupu na tajlandskoj televiziji, Hilari Klinton je direktno ponovila raniji komentare njenih visokih saradnika, izražene ranije u Bangkoku, da su Sjedinjene Države zabrinute zbog izveštaja da Severna Koreja možda pruža nuklearnu pomoć Burmi. Ona je predočila da namerava da razgovara o tome sa susedima Burme, na tekućem sastanku ASEAN-a, izražavajući nadu da bi mogla da bude postignuta jednoglasnost u regionu protiv pomenute saradnje između Burme i Severne Koreje, dodajući da Vašington ipak nije siguran da je ta saradnja i ostvarena.\n„Želimo da pokušamo da usmerimo pažnju zemalja koje imaju direktnu vezu sa Burmom, ili kao Tajland dele sa njom granicu, da bi mogle da osnuju jedinstveni front protiv toga. Ne tvrdim da se to već događa, ali želimo da budemo spremni da ustanemo protiv toga,“ rekla je Hilari Klinton.\nPo rečima visokih zvaničnika u delegaciji državne skeretarke, Severna Koreja je do sada izvezla sve ključne komponente nuklearne tehnologije koje je razvila. Oni navode da je Burma možda bila odredište severnokorejskog teretnog broda koji je nedavno plovio u tom pravcu, ali kako je bio pod prismotrom, vratio se u Severnu Koreju ne iskrcavši svoj teret.\nU Puketu, Klintonova vodi odvojene razgovore sa ministrima inostranih poslova ostalih zemalja uključenih u trenutno prekinute pregovore sa Pjongjangom, koje sponzoriše Kina. Severna Koreja je uputila svog predstavnika na sastanak ASEAN-a, ali američki zvaničnici isključuju mogućnost kontakata između njega i članova delegacije američke državne sekretarke.


Parodija sa starim snimkom navijačice postala internet senzacija Eura 2020 - Raskrinkavanje\nSvjetska i evropska fudbalska prvenstva, osim po sjajnim reprezentacijama i njihovim fudbalerima, interesantna su po mnogo čemu. Između ostalog, i po navijačicama koje daju podršku fudbalerima I koje su često na meti lutajućih kamera.\nNi Euro 2020 koji se održava ovoga ljeta nije bio izuzetak kada je ova tradicija u pitanju, pa smo do sada imali priliku da vidimo brojne snimke i fotografije pripadnica ljepšeg pola koje bodre svoje nacionalne timove.\nMeđu vijestima ovoga tipa, jedna je nedavno postala posebno viralna a u njoj se govori o arapskom komentatoru koji je zapjevao kada se u prenosu meča Eura pojavila navijačica Rusije.\n“Svijet obilazi urnebesna reakcija arapskog komentatora kada se kamera zaustavila na prekrasnoj navijačici tokom utakmice između Rusije i Finske. Teško je prepričati njegovo oduševljenje lijepom Ruskinjom, pa je najbolje da to poslušate sami”, navodi se u tekstu portala Index.\nO navijačici Rusije na Euru i reakciji arapskog komentatora na njenu pojavu pisali su brojni portali u region, a neki od njih su: Kosovainfo, Skenerinfo, Provjereno-info, SportSport.ba, Avaz, Dnevnik, Mondo.ba, CDM, Sportski.mk, Vidovdan.org, Krstarica…\nZajedničko za sve ove objave jeste tvrdnja da je reakcija komentatora zabilježena ne ovogodišnjem Euru, a pojedini su otišli korak dalje, navodeći da se radi o meču Rusija – Finska.\nIpak, još jedna stvar koja je zajednička za sve portale koji su prenijeli vijest, jeste činjenica da su nasjeli na internet šalu.\nNajprije treba istaći podatak da video djevojke sa tribina datira iz avgusta 2019. godine i da je riječ o detalju sa meča fudbalera Olimpijakosa i Krasnodara.\n“Najimpresivnija stvar koju nam je meč u Rusiji mogao ponuditi bio je snimak lijepe žene na tribinama”, navodi se u reportaži objavljenoj na portal Sportime, na čijem zvaničnom YouTube kanalu se nalazi video navijačice.\nRazlog zbog kojeg je ovaj video postao popularan skoro dvije godine kasnije, leži u činjenici da je on upotrebljen od strane Sulejmana Al-Anzija, arapskog komičara. On je na svom YouTube kanalu podijelio pomenuti snimak, a u isti je ubacio svoj glas.\nOn najprije biva oduševljen lijepom navijačicom, a potom počinje da pjeva.\nAl-Anziju ovo nije prvi put da edituje i dijeli video snimke na šaljiv način, međutim ovoga puta njegova šala postala je viralna tako što je iskorišćena kao sredstvo dezinformacije u brojnim medijima širom svijeta.\nO ovoj temi detaljno je pisao i srpski Fact-checking sajt, “Fakenews tragač”.\n“Više od 60 portala u Srbiji i regionu prenijelo je vijest o arapskom komentatoru koji pjeva pjesmu o lijepoj djevojci sa tribina, prilikom prenosa utakmice sa aktuelnog Evropskog prvenstva u fudbalu. Podaci u tekstovima se razlikuju, ali su sve varijacije netačne, pošto je riječ o parodiji iza koje stoji arapski komičar Sulejman. On je, naime, „komentarisao“ izmijenjeni video-ijsečak sa fudbalske utakmice odigrane prije skoro dvije godine, a za Tragač kaže da je svjestan toga da se njegove šale nekada pogrešno tumače, kao i da je iznenađen što je snimak na arapskom jeziku postao popularan u Srbiji”, navodi se u pomenutom tekstu.\nZbog činjenice da je parodija arapskog komičara, za koju je poslužio video iz 2019.godine, predstavljena kao aktuelan događaj sa ovogodišnjeg Evropskog fudbalskog prvenstva, portali koji su prenijeli vijest o navijačici Rusije sa meča Eura, dobijaju ocjenu dezinformacija.


"Herceg Novi je ponos i snaga Boke"\nKoalicija "Za budućnost Herceg Novog i Boke" otvorila kancelariju u bijeloj\nIz koalicije "Za budućnost Herceg Novog i Boke" poručili da će se zalagati se za dobrobit svih građana i sveopšti napredak grada\n4279 pregleda\t17 komentar(a)\nKoalicija Za budućnost Herceg Novog i Boke juče je, nakon Igala, centra Herceg Novog i Zelenike, otvorila kancelariju u Bijeloj, jednoj od, kako ističu, najvećih i u svakom pogledu značajnoj mjesnoj zajednici.\n"Kancelarija je otvorena i osveštana u prisustvu visokih funkcionera DF i SNP, poslanika Skupštine Crne Gore i brojnih mještana koji su svoje povjerenje ukazali ovoj koaliciji. Ispred koalicije Za budućnost Herceg Novog i Boke okupljene su pozdravili Božo Ukropina predsjednik OO NSD i Živko Krunić predsjednik OO DNP", navodi se u saopštenju.\nPrisustnima su se obratili i predsjednik Nove srpske demokratije Andrija Mandić, lider Demokratske narodne partije Milan Knežević, predsjednik Socijalističke narodne partije Vladimir Joković i potpredsjednica SNP-a Danijela Đurović.\n"Koalicija će voditi pozitivnu kampanju bez oštrih riječi u gradu koji je ponos i snaga Boke, zalagati se za dobrobit svih građana i sveopšti napredak grada. Nakon velikih pobjeda 30. avgusta na parlamentarnim i 14.marta na lokalnim izborima u Nikšiću, sljedeća u nizu će biti 9.maja u Herceg Novom, poruka je jučerašnjeg okupljanja", zaključuje se u saopštenju.\nZa budućnost Herceg Novog i BokeHerceg NoviBijelalokalni izbori


Обележен 15. септембар - Kolubarski Info\nPovodom 15. septembra, Dana srpskog jedinstva, slobode i nacionalne zastave i dana kada se obeležava Dan proboja Solunskog fronta, 80 godina narodnog ustanka, kao i Dan oslobođenja Valjeva u Drugom svetskom ratu, delegacije Vojske Srbije, grada Valjeva i SUBNOR-a su odale počast na Spomen-groblju iz Prvog svetskog rata i u Spomen parku na Petom puku.\nU ime Ministarstva odbrane i Vojske Srbije, uz vojničke počasti, cveće je na Spomen-groblju iz Prvog svetskog rata položila delegacija na čelu sa komandantom Garnizona pukovnikom Sašom Stojiljkovićem.\nU ime grada Valjeva, cveće su položili zamenik predsednika Skupštine grada Viktor Mićić i sekretar Skupštine Branka Rosić.\nPotom je u Spomen parku na Petom puku valjvski SUBNOR organizovao program obeležavanja 80 godina od oslobođenja Valjeva i od ustanka naroda u Srbiji protiv fašizma.\nNa početku obeležavanja, prvi put je održan crkveni pomen za sve stradale u ratovima, koji je služio sveštenik Zoran Jakovljević.\nSkupu su prisustvovali predstavnici SUBNOR-a iz cele Srbije, na čelu sa generalom Vidosavom Kovačevićem, predsednikom SUBNOR-a Srbije.\nU ime grada Valjeva se obratio pomoćnik gadonačelnika Miloš Milutinović koji je pozdravio sve i čestitao praznik.\n„Imamo obavezu prema našim precima da se sećamo njihovih dela zbog kojim mi danas živimo u miru i slobodi.Poštujemo važne datume iz naše istorije i klanjamo se senima svih poginulih za slobodu! Današnji dan, 15. septembar je važan datum ne samo za Valjevo, već i za čitavu Srbiju. Čuvajmo tekovine borbe za oslobođenje u Prvom i Drugom svetskom ratu”, poručio je pomoćnik gradonačelnika Miloš Milutinović.\nSkupu su se obratili predsednik SUBNOR-a Valjevo Rajko Milutinović, Zorica Jeremić Šević, poštovalac tekovina NOR-a, dramski umetnik Lepomir Ivković, Dragiša Simić, osnivač Udruženja za odbranu ćirilice „Dobrica Erić“ i predstavnici SUBNOR-a iz Sremske Mitrovice.


25-10-2021 11:01 Srbija Društvo\nGostujući na televiziji Pink, epidemiolog je rekao da je protekle nedelje zabeleženo „blago" povećanje procenta novih slučajeva infekcije i dodao da se „ne naslućuje neki pad oboljevanja" s obzirom na predstojeći hladniji period i sezonu slava.\n- Naredne dve nedelje će brojevi biti ovako visoki, a imamo nepovoljan period pred nama. Jedini izlaz iz ove situacije je ubrzana vakcinacija, a apsolutni minimum da se zaražavanje uspori je uvođenje kovid propusnica na 24 sata, ali i to je samo predah - kazao je Kon.\nUpozorio je da je zdravstveni sistem „u kolapsu" jer kako je rekao „ogroman broj pacijenata zbog straha od kovida ne ide na kontrole".\n- Odlažu se operacije, hitne intervencije, a sve to skupa isporučiće posledice u životima - kazao je član Kriznog štaba za suzbijanje epidemije koronavirusa.\nGovoreći o vakcinaciju, Kon je naveo da je do zastoja u procesu imunizacije došlo „jer nam je neko ubacio ideju da virus ne postoji".\n- Približavamo se brojci od sedam miliona datih doza vakcine a nemamo nijedan smrtni ishod od cepiva. Imali smo desetine ozbiljnih neželjenih reakcija, ta evidencija se vodi u Agenciji za lekove, ali su ti brojevi minorni. Samo pogledajte koliko je ljudi u bolnicama zbog kovida a koliko zbog vakcine - rekao je Kon.\nVučić uvodi novi zakon nalik verbalnom deliktu kod Tita?! Više o tome čitajte OVDE.


Sporenja oko rekonstrukcije opštinske zgrade | I ♥ KIKINDA\nNaslovna Vesti Sporenja oko rekonstrukcije opštinske zgrade\nSporenja oko rekonstrukcije opštinske zgrade\nPredsednik opštine Kikinda Pavle Markov izneo je podatke da je prva faza interne revizije u Opštinskoj upravi pokazala krupne nedostatke, a da se jedan od njih tiče rekonstrukcije opštinske zgrade. Bivši načelnik kikindske Opštinske uprave tvrdi da nepravilnosti nije bilo.\nMarkov je rekao da je planom javnih nabavki za rekonstrukciju prvobitno bilo predviđeno 18 miliona dinara.\n„Ono što u samom startu upada u oči i ono što je na neki način nepoznanica jeste ko je procenio da je sanacija toliko vredna. Nakon donošenja odluke o izdvajanju 18 miliona, bez PDV-a, raspisana je nabavka, na koju su se javila dva ponuđača, i oba su ponudila iznad 18 miliona”, objasnio je predsednik kikindske opštine.\nOn je istakao da je jedna pristigla ponuda bila na 22.164.951 dinara, a druga na 22.099.000 dinara, te da je posao dobila firma koja je dala nižu ponudu.\n„Kada se u to uračuna PDV to izađe oko 26 miliona dinara. Dakle, sa procenjenih 18 miliona došlo se na 26 miliona dinara. Posle nepunih šest meseci neko je brzopotezno utvrdio da je to nedovoljno i da je u fasadu opštine potrebno uložiti dodatnih četiri miliona dinara, te je opet raspisana javna nabavka, tokom koje je firma koja je već dobila ovaj posao dobila i dodatan posao i kada se sve sabere, zajedno sa porezom, došlo se na oko 32 miliona dinara”, upozorio je Markov.\nPredsednik opštine je istakao i da ne postoje pisani tragovi specifikacije odrađenih poslova i troškova i najavio da će rekonstrukcija opštinske zgrade biti predmet daljih ispitivanja nadležnih organa.\nLjuboja: Najtransparentnija kikindska nabavka\nBivši načelnik opštinske uprave Branko Ljuboja negirao je da je bilo zloupotreba u poslu rekonstrukcije zgrade Opštinske uprave u Kikindi.\n„To je jedna od najtransparentnijih javnih nabavki koje su odrađene u Kikindi i to je ujedno i prva rekonstrukcija opštinske zgrade od njene izgradnje 1892. godine”, rekao je Ljuboja.\nOn je objasnio i da je sve rađeno po standardima struke i da je održano i nekoliko konferencija za novinare, kako bi se javnost upoznala sa svim aspektima rekonstrukcije.\n„Tenderi i ugovori su bili postavljeni na sajtu kikindske opštinske uprave, a o kvalitetu i izgledu može da sudi svako ko dođe u Kikindu”, poručio je Ljuboja, koji je mišljenja da je zgrada Opštinske uprave u Kikindi jedna od najlepših zgrada u Vojvodini.\nPrethodni tekstKikinda dobija rampu za pomoć osobama sa invaliditetom\nSledeći tekstVremenska prognoza od 17. aprila do 24. aprila\nAMERIČKI FUDBAL: PRVI PORAZ MAMUTA


Vodostaji u okolini Pančeva u opadanju -\nPrisutne je detaljnije o situaciji izvestio zamenik direktora Vodoprivrednog preduzeća „Tamiš–Dunav” Neđeljko Popović.\nGradonačelnik je istakao da je neophodno da se svi odvodni kanali u gradu i naseljenim mestima redovno čiste i zamolio da građani čije se njive nalaze u blizini ovih kanala omoguće prolaz mehanizaciji. On je rekao da je Vodoprivredno preduzeće izašlo na teren kako bi očistilo kanale i da je naišlo na problem sa građanima koji nisu dozvolili da se kanalu priđe preko njihove imovine.\nGradonačelnik je naglasio da žitelji Ivanova nisu ugroženi i da nemaju razloga za brigu, kao i da Vodoprivredno preduzeće zajedno sa lokalnom samoupravom ima ozbiljne planove u vezi sa sanacijom delova obala koji su najugroženiji, na čemu će se raditi možda već ove, a sigurno sledeće građevinske sezone.\nNedeljko Popović, zamenik direktora Vodoprivrednog preduzeća „Tamiš–Dunav”, izjavio je da su kod nas vodostaji u stagnaciji.\nVanredna situacija uvodi se na 650 centimetara, što znači da je situacija pod kontrolom i da građani i građanke Pančeva nemaju razloga za brigu, poručio je zamenik direktora preduzeća „Tamiš–Dunav”.


Vi ste ovde: Početak AKTIVNOSTI Preventivna zaštita\nPreventivna zdravstvena zaštita dece predškolskog uzrasta, koji ostvaruju boravak u Predškolskoj ustanovi ''Pava Sudarski''Novi Bečej, bazira se na osnovu Zakona o predškolskom vaspitanju i obrazovanju i Pravilniku o preventivnoj zdravstvenoj zaštiti jedinstvenom zdravstvenom doktrinom : vrši se prema jedinstvenim stručno metodološkim i doktrinarnim uputstvima utvrđenim od strane referentne zdravstvene ustanove, koje je donelo Ministarstvo zdravlja Republike Srbije.\nFormiranje zdravih navika kod dece osnovni je zadatak i prioritetni sadržaj rada u sprovođenju preventivno-zdravstvene zaštite u predškolskoj ustanovi. Ovim aktivnostima obuhvataju se održavanje lične higijene, pravilna ishrana, zaštita životne sredine, fizičko-rekreativne i druge aktivnosti koje doprinose očuvanju i unapređivanju zdravlja.\nZa formiranje zdravih navika kod dece od izuzetnog je značaja učešće roditelja, koji su pre svih, najviše zainteresovani i odgovorni za zdravlje, zdrave navike i ponašanje svog deteta. Aktivnosti na formiranju zdravih navika kod dece sprovodiće se u okviru svih redovnih aktivnosti za vreme boravka u ustanovi i primenom odgovarajućih metoda, programa, sredstava i oblika zdravstvenog-vaspitnog rada, adekvatnih za odgovarajući uzrast, a prema uputstvima Ministarstva zdravlja.\nProgramski zadaci preventivno – zdravstvene zaštite dece, kao i mere za očuvanje i unapređenje zdravlja dece, odvijaju se kroz sledeće oblike rada :\n1. Opšte mere na unapređenju i očuvanju zdravlja dece\n2. Sistematsko praćenje rasta, razvoja i očuvanju zdravlja dece\n3. Mere pravovremenog sprečavanja i ranog otkrivanja poremećaja i bolesti\n4. Zdravstveno – vaspitni rad


pink.rs | Jovanov za "Pravac": Ova pobeda je sa jedne strane ogromno poverenje, ali i ogromna odgovornost, Šapić: zatovoljan sam jer smo uspeli za nekoliko meseci da dopremo i do određenih ljudi u Srbiji\nJovanov za "Pravac": Ova pobeda je sa jedne strane ogromno poverenje, ali i ogromna odgovornost, Šapić: zatovoljan sam jer smo uspeli za nekoliko meseci da dopremo i do određenih ljudi u Srbiji\nPotpredsednik SNS i šef poslaničke grupe u parlamentu Vojvodine Milenko Jovanov rekao je da je iznenađenje što je na parlamentarnim izborima SNS osvojila više od dva miliona glasova u tom smislu da je taj broj nešto što nije zabeležno u našoj političkoj praksi.\n-To je sa jedne strane ogromno poverenje, a sa druge ogromna odgovornost za SNS - istakao je Jovanov u emisiji "Pravac" na Pink3.\nOn je napomenuo da su građani Srbije sve svoje nade položili u Aleksandra Vučića i SNS i to je jedan sjajan osećaj, ali i obavezuje.\n-Zato razumem i predsednikovu rečenicu da je ovo je ovo teg od 1000 kilograma koji je na njegovim leđima i d aće biti teško. Siguran sam da će on da sebori kako bi opravdao poverenje građana - istakao je Jovanov.\n-Mnogi su u nekoj prethodnoj praksi dobijali poverenje ali su ga brzo prokockali - primetio je on.\nIstiče i da je SNS posle perioda od 2012. godine dobila 200.000 glasova više nego 2016. godine.\n-Ljudi vide u Vučiču koji je sposoban da u Srbiji uvede red i počisti taj otpad koji je ostao posle mnogih nepodobnih pokušaja da se uradi sve i svašta ali pre svega da se napune sopstveni džepovi - smatra Jovanov.\nLider SPAS-a Aleksandar Šapić kaže da stranka koju on vodi nije imala prilike da deluje u Srbiji sem u kampanji.\n-Izlaznost u Beogradu bila je poprilično niska u odnosu na izlaznost u Srbiji i to je napravilo ozbiljan problem strankama čiji je rezervoar suštinski najveći u Beogradu - rekao je Šapić, dodajući da je to ipak razlog više za njegovo zadovoljstvo jer se ispostavilo da su ipak uspeli za nekoliko meseci da dopru i do određenih ljudi u Srbiji, podsetivši da su u Nišu i Kraljevu bili blizu 5 odsto.\n-Zadovoljan sam sa tog aspekta i sa toga da se dogodio "politički cunami", koji je napravila SNS. Svaki put mislimo da ne može više i ona napravi još više. To je činjenica - ocenio je lider SPAS-a.\nČinjenica je, kako kaže, koja je ne može da se ospori, a to je da je SNS izrastao u najveću političku organizaciju od komunističke partije Jugoslavije, čak u bolje organizovanu organizaciju, tako da joj je teško suprotstaviti joj se.\nŠto se kampanje tiče, Jovanov kaže da je to bila jedna pristojna kampanja i da se u velikoj meri govorilo o programima.\n-Sa druge strane, koja je negativna priča, kada je u pitanju SNS odnosi se na predsednika je postala oruđe u rukama onih koji su odlučili da ne izađu na izbore, a mi smo doneli odluku da naši takmaci budu oni koji su na terenu - dodao je on.\n-Mislim da su i građani pokazali da više podrške daju strankama koje na takav način prilaze politici - smatra Jovanov.\nŠapić kaže da onaj ko hoće da se bavi političkim psolom, mora da zna da poruku, koju hoće da pošalje, mora da uprosti, naročito u moru poruka koje dolaze u kampanji.\nKomentarišući izjave pojedinih političara koji kažu da je "bojkot pobedio" Jovanov kaže da ti ljudi žive na Tviteru.\n-Sporno je kada svoju politiku počnete da upravljate prema tome da li ćete dobiti više fejvova i ritvitova. Oni ugađaju ljudima koji su baš ekstremi i na njima ne možete da gradite ozbiljnu političku priču, jer se toga grozi normalan čovek - smatra Jovanov i dodaje da oni nisu ni smeli da izađu na izbore.\nJovanov: Skup 'Budućnost Srbije' najvažniji događaji u Novom Sadu\nJovanov: Tužilaštvo mora da reaguje zbog pretnji smrću premijerki i predsedniku Srbije\nJovanov: Janković da kaže gde drži predavanja i zaradu\nJovanov za Pink: SNS ima sa čim da izađe pred građane na predstojećim parlamentarnim izborima! (VIDEO)\nJovanov: SzS koristi i korona virus da napadne Vučića\nJovanov: Jeremić da ne brine o Vučiću, već o Hoovim milionima


► Krim u mraku, Ukrajina isekla struju\nŽelezničke stanice, poslovni objekti i aerodrom bili su zatvoreni, semafori ugašeni, što dovelo do kolapsa u glavnom gradu Simferopolju, a nekoliko ljudi našlo se zaglavljeno u liftovima.\nMinistar energetike Krima Sergej Jegorov izjavio je da je Ukrajina obustavila dopremanje električne energije poluostrvo, odakle stiže 80 odsto struje, u 11 sati i 10 minuta po lokalnom vremenu.\nPošto je obustava došla iznenada, lokalne vlasti nisu mogle da aktiviraju stanice na gas, dodao je Jegorov.\nMinistar energetike Ukrajine Volodimir Demčišin potvrdio je da je Kijev prekinuo dopremanje električne energije Krimu, uz obrazloženje da je potrošnja u regionu premašila limit naveden u ugovoru, u periodu kada se Ukrajina sama suočava sa racionalizacijom potrošnje struje.\nKrim je posle tri sata dobio električnu energiju, preneo je AFP.\nDemčišin je, takođe, rekao da Ukrajina pravi veće rezerve električne energije, pošto je Rusija obustavila isporuke uglja i dodao da su u toku u razgovori njega i njegovog ruskog kolege u vezi uvoza uglja i elekrične energije.\nUkrajinski premijer Arsenij Jacenjuk izjavio je da je energetsko tržište Ukrajine u protekla tri meseca "u vanrednom stanju" i da je moralo da pribegne restrikcijama struje, uključujući teritorije pod ruskom kontrolom.\n"Ukoliko nema svetla u Ukrajini onda ni teritorije koje privremeno kontrolišu Rusi neće imati svetla", rekao je Jacenjuk na današnjem sastanku vlade.\nRusija je anektirala Krim u martu posle referenduma na poluostrvu, čije rezultate Kijev i Zapad ne priznaju.


Zelenski: Nadam se da će EU produžiti sankcije Rusiji - Sputnjik Srbija\n15:31 07 Avgust 2020\n17:28 31.05.2019 (osveženo 17:41 31.05.2019) Preuzmite kraći link\nTrijumfalni povratak Sakašvilija u Ukrajinu: Hoće li Zelenski zažaliti\n„Hvala za to što podržavate sankcionu politiku protiv Rusije i nadam se da će ona biti nastavljena dok ukrajinske teritorije ne budu vraćene u potpunosti“, rekao je Zelenski tokom razgovora s evropskim diplomatama koji su u zvaničnoj poseti Kijevu.\nUkrajinski predsednik je naveo da je borba protiv korupcije, siromaštva i ekonomske stagnacije drugi front za Ukrajinu.\n„Samo pobedom na oba fronta Ukrajinci će uspeti da izgrade državu o kojoj sanjaju i koju zaslužuju“, naveo je Zelenski.\nŠefovi poljske i švedske diplomatije potvrdili su doslednu podršku naporima Ukrajine da zaštiti svoj teritorijalni integritet, da povrati zarobljenike i da napreduje na putu evrointegracija.\nZelenski je evropskim partnerima rekao da će Ukrajina nastaviti da ide u pravcu produbljivanja integracija s Evropskom unijom i NATO-om.\nsankcije Rusiji, Vladimir Zelenski, Evropska unija, Ukrajina


GayEcho - Vesti: SCG bez predstavnika na Eurosongu\nSCG bez predstavnika na Eurosongu\n14. 03. 2006. | b92.net\nBeograd -- Na Eurosongu u Atini SCG neće imati predstavnika, Upravni odbor Udruženja javnih radiotelevizija nije našao zajedničko rešenje.\nRTCG je tražila da se potvrdi pobeda grupe No nejm, a RTS je to odbila jer su glasanjem pojedinih članova žirija povređen duh i etika nadmetanja za najbolju pesmu i tako povređen Pravilnik o takmičenju.\nPozivajući se na zvaničan izveštaj kontrolora glasanja, koji je konstatovao da u tehničkoj proceduri glasanja nije napravljena nijedna neregularnost, predstavnici RTVCG su zahtevali da se potvrdi izbor pesme, koja je na takmičenju održanom 11. marta u Beogradu dobila najveći broj glasova.\nOvakvim epilogom se obistinila pretnja generalnog direktora Radio-televizije Srbije Aleksandra Tijanića, koji je danas ranije najavio da, zbog nastalog spora, SCG možda neće imati predstavnika na finalnom takmičenju evrovizije u Atini.\nČlan žirija Dragoljub Đuričić rekao je za RTS da ga je sramota zbog svega što se desilo. "Mene vređa što su oni koji su to uradili, u kožnim foteljama, uz tompuse i viski, sedeli gde sede. Imate žiri u kom je vrlo teško biti, ali prihvatite to, atmosfera u Crnoj Gori je očigledno drugačija pred referendum, sve je podređeno tome. Ja mislim sledeće: Kada me boli zub, odem zubaru, kada hoću da kupim eksere, ne idem u apoteku. U tom smislu, ni država se ne pravi ovako", kaže Đuričić.


Humoreskica: Kandidat | ЖИКИШОН • ŽIKIŠON\n← Дневна политика на крају тунела #7\nЖишка #62 →\nОбјављено 27. новембра 2011. од стране Раде Ђерговић\nSrbija sa zebnjom očekuje 9. decembar, kada treba da se odluči o tome da li će, ili ne, postati kandidat za ulazak u red onih koji bi u Evropu. Naravno, pred nju su postavljeni neki vrlo neugodni uslovi koje mora ispuniti, ako misli da stigne tamo gde je zovu. Jedan od njih je za većinu građana ove zemlje neprihvatljiv, a i većina u vlasti nam svakoga dana poručuje da se neće odreći dela svoje teritorije radi ulaska u Evropu. E, sad, da li ćemo politikom koju vodimo uspeti da obezbedimo i jare i pare, videćemo u periodu koji je pred nama. Jedno je sasvim sigurno, a to je da ono čega nećemo ni po koju cenu da se odreknemo, već više od decenije nije naše.\nKako stvari stoje, najverovatnije ćemo ostati večiti kandidat zbog loših lekcija na kojima smo padali svih ovih decenija.


Borelj: Samo će političko rešenje okonačati izraelsko-palest\nTanjug 21. maja 2021. 12:46\nBRISEL, 21. maja ( Tanjug) – Evropska unija pozdravlja prekid vatre kojim je zaustavljeno nasilje u Gazi i oko nje, poručio je visoki predstavnik Žosep Borelj.\nOn je u pisanom saopštenju pohvalio ulogu koju su Egipat, Katar, UN i SAD imali u postizanju prekida vatre i najavio obnavljanje angažmana EU u palestinskom pojasu Gaze.\n”Zaprepašćeni smo i žalimo zbog gubitka života u proteklih 11 dana. Kao što je EU dosledno ponavljala, situacija u Pojasu Gaze već dugo nije održiva. Samo političko rešenje doneće održivi mir i jednom će se okončati palestinsko-izraelski sukob”, poručio je Borelj.\nŠef diplomatije EU dodaje da je vraćanje političkog fokusa na rešenje o dve države sada od najveće važnosti, a da je EU spremna da u potpunosti podrži izraelske i palestinske vlasti u tim naporima.


NOVOGODIŠNJA SEČA Otkazi počinju tek od januara\nOve nedelje trebalo bi konačno da se zna koliko će tačno ljudi dobiti otkaze u ukupno 10.767 državnih organa i ustanova.\nRadila bez plate, pretili joj smrću\nŠta treba da uradim da bih dobila pošteno zarađenu platu i prehranila dvoje dece? - pita mlada mama Ivana Vrcalović iz Beograda, jedna od pola miliona ljudi u Srbiji koji rade na crno.\n10 LJUDI JE U ZENITU MOĆI DRŽALO 30 ODSTO SRPSKOG BDP Ovo su najbogatiji Srbi, a evo kako im danas IDE\nUz sav užas devedesetih koji je u samo par godina pogodio Srbiju, u uslovima sankcija, u ratnom okruženju, krizi i nemaštini taj period iznedrio je i prve srpske bogataše.\nDragana Kalinović reizabrana za direktora Fonda PIO\nUpravni odbor Republičkog fonda za penziono i invalidsko osiguranje PIO usvojio je danas odluku o imenovanju Dragane Kalinović na funkciju direktora te institucije.\nPotreban hitan uvoz benzina


Odabir penzionera vrše mjesni odbori Udruženja penzionera PIO/MIO FBiH i Udruženja penzionera Republike Srpske, uz konačnu saglasnost predsjedništva udruženja penzionera. Kumulativni kriteriji kojim će se povoditi mjesni odbori udruženja penzionera prilikom odabira penzionera su: dužina statusa penzionera, preporuka ljekara specijaliste, visina penzije do i sa 400,00 KM, članstvo u udruženju penzionera s plaćenom članarinom te da odlazak na banjsko-klimatsko liječenje nije korišten posredstvom udruženja penzionera u prethodnom periodu od pet do šest godina. „Nakon što je Vlada danas donijela odluke, udruženjima će biti prebačena sredstava i oni mogu vršiti odabir penzionera u skladu s kriterijima“, istakla je Nataša Stevanović, šefica Pododjeljenja za socijalnu zaštitu.\nVlada Brčko distrikta BiH usvojila je Prijedlog odluke o usvajanju kriterija i proceduri za dodjelu grantova za sufinansiranje projekata Evropske unije i drugih donatora. Šefica Odjeljenja za evropske integracije i međunarodnu saradnju Delfa Dejanović istakla je da je izdvojeni iznos za ove namjene 50.000 KM. „Nakon usvajanja odluke Odjeljenje će raspisati javni poziv na koji se mogu prijaviti sve nevladine organizacije koje imaju sjedište u Distriktu i koje implementiraju te projekte u Brčkom, a radi se o projektima koji su finansirani od strane EU i drugih donatora. Vlada će sufinansirati te projekte u maksimalnom iznosu pojedinačnog projekta do 15.000 KM“, istakla je Delfa Dejanović.\nČlanovi Vlade usvojili su Smjernice za izradu nacrta zakona o Poreznoj upravi Brčko distrikta BiH, odobrili Smjernice za izradu nacrta pravilnika o ocjenjivanju sposobnosti lica u postupku ostvarivanja prava iz socijalne zaštite kao i Smjernice za izradu nacrta zakona o izmjenama i dopunama Zakona o sigurnosti i zaštiti zdravlja radnika na radu.\nNa 40. redovnoj sjednici usvojen je Prijedlog odluke o imenovanju i učestvovanju kontakt lica u pripremi aktivnosti za buduće intervencije u sklopu IPA programiranja za 2019. godinu. Razmatrajući tačku dnevnog reda vezano za obavještenje Pravobranilaštva Brčko distrikta BiH o toku parničnog postupka koji se vodi pred Osnovnim sudom Brčko distrikta BiH u pravnoj stvari tužitelja JP „Komunalno Brčko“ protiv tuženog Brčko distrikta BiH, radi duga na izvršene usluge, Vlada je donijela zaključak da Odjeljenje za poljoprivredu, šumarstvo i vodoprivredu s Pravobranilaštvom pripremi neophodne podatke u vezi sa konkretnim sporom, kako bi Pravobranilaštvo u skladu sa svojim nadležnostima postupalo u daljnjem toku postupka.


Pohvalno je što je Državna revizorska institucija definisana u Ustavu Republike Srbije | Državna revizorska institucija\nPohvalno je što je Državna revizorska institucija definisana u Ustavu Republike Srbije\n30. oktobar 2018. godina\nPredsednik Državne revizorske institucije (DRI) i generalni državni revizor dr Duško Pejović rekao je da je pohvalno što je DRI definisana u Ustavu Republike Srbije iako neke evropske zemlje to nisu učinile.\nOn je na forumu koji je održan pod nazivom “Nezavisna regulatorna tela – struka i politika” podsetio da je Srbija poslednja u Evropi osnovala vrhovnu revizorsku instituciju.\nPejović je naglasio da nema apsolutne nezavisnosti institucija, ali da ih štite Ustav, zakon i standardi.\nDržavna revizorska institucija je organizaciono nezavisna, u funkcionalnom delu nezavisno planira, sprovodi i izveštava, a revizor je kao pojedinac nezavisan, poručio je dr Pejović.\nOn je podsetio da je Srbija još 1835. Sretenjskim ustavom predvidela kontrolni organ koji će voditi računa o trošenju novca, što je neka vrsta današnjeg DRI.\nOsim generalnog državnog revizora, na današnjoj konferenciji, govorili su i programski direktor BIRODI Zoran Gavrilović, glavni ekonomista Fiskalnog saveta Danko Brčerević, šef pravnog tima CRTA Pavle Dimitrijević i programski direktor Transparentnost Srbija Nemanja Nenadić.\nTeme foruma odnosile su se na probleme u radu nezavisnih regulatornih tela, kao i na primere ugrožavanja nezavisnosti i ometanja u radu regulatornih tela. Takođe, bilo je reči io tome kako se struka brani od politike, kao i o odnosu izvršne vlasti prema nezavisnim institucijama.


Nana Fata ne može na hadž: Reis molio institucije Saudijske Arabije, ali nisu dozvolili\nograničili životnu dob\nNana Fata Orlović imala je namjeru da obavi hadž, međutim, nadležne institucije u Saudijskoj Arabiji su za ovogodišnje hadžije ograničila životnu dob hadžija na 65 godina starosti\nNana Fata Orlović, simbol ustrajnosti i borbe za svoja prava, neće moći obaviti hadž ove godine, javila je MINA.\nS tim u vezi, uvažavajući napore nane Fate i njen ogromni doprinos na afirmaciji dobra i pravde, te iznimnu reputaciju i ugled koji je stekla u domaćoj i stranoj javnosti, reisul-ulema Islamske zajednice u Bosni i Hercegovini Husein-ef. Kavazović se 10. maja ove godine pismeno obratio ambasadoru Kraljevine Saudijske Arabije u našoj zemlji Usameubinu Dahiluel-Ahmediju s molbom da provjeri postoji li mogućnost da se nana Fata izuzme od usvojene odluke nadležne instance njegove zemlje i nani Fati izda potrebnu vizu za odlazak na hadž.\nOvo znači da nana Fata ove godine neće moći obaviti hadž, no nadamo se da će narednih godina okolnosti biti povoljnije, a nanino zdravlje dovoljno dobro i da će ona hadž moći obaviti u jednoj od njih, javili su iz Kabineta reisul-uleme, navodi se u saopćenju.\n#nana fata orlović\nNana Fata Orlović prebačena u bolnicu u Tuzli\nJoš jedna želja nane Fate: Zasađeno cvijeće na mjestu gdje je bila crkva\nNikolaidis nakon uklanjanja crkve iz dvorišta Fate Orlović: Hvala Bogu na muslimanima\nUnatoč brojnim različitostima, zajednički jezik su ubrzo našli i uplovili u bračne vode. Emira je dijalizni pacijent posljednjih 20 godina i potreban...\nNe utapaju se samo neplivači, zato se držite ovih pravila na kupanju\n"Budite oprezni! Ne, ne utapaju se samo neplivači! Ovo je profesionalna sportašica koja se bavi PLIVANJEM. Svako malo pročitamo o tragedijama mladih...\nJe li bolje otvoriti ili zatvoriti prozore kad su velike vrućine? Evo odgovora\nLoša kvaliteta zraka ne utječe negativno samo na vaš san, već i dodatno narušava vaše opće zdravlje i blagostanje, radnu učinkovitost i...\nU pozivu se ističe da tokom narednog vikenda građani ne sipaju gorivo, i na taj način ukažu na neprihvatljiv rast cijena\nBrzo, jednostavno i jeftino: Ovako ćete spriječiti muhe da ulaze u vaše domove\nMuhe ne vole bosiljak i mentu pa ih možete posaditi i staviti na prozorske klupice i u blizinu vrata


BEZ PROVIZIJE novi stanovi uknjizeni Cvetanova Ćuprija\nPočetak » Feature » BEZ PROVIZIJE novi stanovi uknjizeni Cvetanova Ćuprija\nCena: €44,000 Adresa: Cvetanova Ćuprija\nPovršina: 40 m2 Grad: Beograd\nNovi stanovi u zavrašnoj fazi, uknjiženi, na odličnoj lokaciji u blizini balona SOS kanala, sportskih terena, prevoza, uključenja na auto put.U neposrednoj blizini se nalazi i lokacija gde je predviđeno više infrastrukturnih objekata na 4 hektra. U izgradnji je i novi prilazni put a najveci drzavni vrtic je u funkciji. Za izgradnju su korisceni najnoviji materijali oprema i slicno. U zgradi se nalazi stanovi od 27,5m2 a sa odvojenom spavacom sobom od 31, 39, 41, 43m2 a sa dve spavace sobe od 57 i 63m2. Mogu svi kreditni kupci, za stanove se ne placa i ne vraca PDV, a kupci prvog stana su oslobodeni poreza na prenos apsolutnih prava od 2.5%.BEZ PROVIZIJE obezbedena pravna pomoc kao i pomoc oko realizacije kredita kao i preporuka kod pojedinih, banaka, ostvarivanje VIP klijanta i uslova biljih od zvanicnih. Jos ponude na portalu grupe investitora www.trezornekretnine.rs Zoran, 065 410 23 50\nBroj nekretnine : #3443


City :: Izbori 2017 :: Radulović: „Prilika za građane da daju otkaz Vučiću“\nHome | Izbori 2017 | Radulović: „Prilika za građane da daju otkaz Vučiću“\nRadulović: „Prilika za građane da daju otkaz Vučiću“\nPredsednički kandidat i lider pokreta „Dosta je bilo“ Saša Radulović izjavio je u Nišu da su pet godina Vučićeve vlasti - katastrofa za sve građane osim za njega i partokratski sistem koji je stvorio. Radulović je ukazao na brojne „kriminalne radnje aktuelnog režima“ kao i pokušaje da se smanji izlasnost pred izbore. On je pozvao građane da glasaju za bilo kog iskrenog opozicionog kandidata i da tako „daju otkaz Vučiću“.\nLider pokreta „Dosta je bilo“ i predsednički kandidat Saša Radulović kaže da je za pet godina vlasti Vučić uništio kompletnu privredu u zemlji, kao i da je taj period katastrofalan za sve građane, osim za njega i partokratski sistem koji je stvorio.\n„Otete su penzije,smanjene plate, imamo korupciju na svim nivoima vlasti“, ističe Radulović.\nOn podseća da je po dolasku na vlast Vučić obećao borbu protiv korupcije a da "danas imamo Dinkića, Karića, Stanka Subotića na slobodi“, odnosno sve one koji su godinama uništavali Srbiju. Radulović dodaje i da se i dalje „ništa ne zna“ šta se dogodilo sa „C-marketom“, „Lukom Beograd“, i još mnogim kako kaže „velikim pljačkama“ za koje i dan danas nema krivca.\nTo prema Radulovićevom mišljenju znači da je aktulena vlast u očiglednoj sprezi sa onima koji su pljačkali zemlju, a da pri tom ne postoji nikakav interes režima da se takvo stanje promeni. Na taj način, smatra Radulović, vlast kontroliše i ponižava svoje koalicione partnere poput SPS-a pa čak i kako tvrdi članove SNS-a koji podržavaju Tomislava Nikolića.\nRadulović je rekao i da Vučić beži od duela sa bilo kim iz opozicije a da se posebno plaši njega. Na naše pitanje zbog čega, Radulović ističe da je „već govorio o svim načinima na koje je Vučić pljačkao državu“, od „Fonda za razvoj“, „Vršačkih Vinograda“ koruptivnog ugovora za „Beograd na vodi“ do katastrofalnog ugovora po Srbiju sa „Etihad-om“. On tvrdi da u „svim tim dilovima Vučić uzima svoj deo reketa“, i da je čitava korupcija svedena na jedno mesto čiji je centar upravo Vučić.\nRadulović kaže i da se Vučić plaši velike izlasnosti a u prilog tome navodi da je skratio kampanju na 30 dana, prikupljanje potpisa na 10, drugi krug izbora zakazao za „Uskrs“ a usput je suspendovao rad Skupštine Srbije. Uz to, zbog straha od velike izlaznosti on je „preko svoje opozicije“ pokušao da spreči i kandidaturu Ljubiše Preletačevića Belog što ukazuje da je Vučić „kukavica“, smatra Radulović. On dodaje i da Vojislav Šešelj nije nikakva opozicija već „ucenjen čovek“.\nZbog toga su ovi izbori prema njegovim rečima referendum poput izbora 2000. godine kada se nije glasalo za Koštunicu već protiv Miloševića, ističe Radulović. On podvlači veliku važnost što veće izlasnosti kao ključ za pobedu, posle čega bi bili raspisani i parlamentarni izbori, na kojima bi sigurno pobedila opozicija koja bi dobila priliku da promeni kompletan sistem.\nRadulović kaže da su ovi izbori veoma važni jer još pet godina ove vlasti znači da će sve ostati isto ili će biti još gore nego što je danas.\n„Ne moraju građani da glasaju za mene neka glasaju protiv Vučića, za kandidata koji je njima najbliži“,poručio je Radulović i pozvao birače da izađu u što većem broju na izbore.\n„Građani imaju priliku da biraju i da daju otkaz Vučiću“, zaključuje Radulović.